2000/137/EY: Komission päätös, tehty 17 päivänä helmikuuta 2000, tiettyjen Kroatiasta ja Ukrainasta peräisin olevien raudasta tai seostamattomasta teräksestä valmistettujen saumattomien putkien tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä (tiedoksiannettu numerolla K(2000) 2712)



Virallinen lehti nro L 046 , 18/02/2000 s. 0034 - 0035



KOMISSION PÄÄTÖS, tehty 17 päivänä helmikuuta 2000, tiettyjen Kroatiasta ja Ukrainasta peräisin olevien raudasta tai seostamattomasta teräksestä valmistettujen saumattomien putkien tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä (tiedoksiannettu numerolla K(2000) 2712) (2000/137/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 905/98(2), ja erityisesti sen 8 artiklan 1 kohdan, on kuullut neuvoa-antavaa komiteaa, sekä katsoo seuraavaa: (1) Komissio on asetuksella (EY) N:o 1802/1999(3) ottanut käyttöön väliaikaiset polkumyyntitullit tiettyjen Kroatiasta ja Ukrainasta peräsin olevien raudasta tai seostamattomasta teräksestä valmistettujen saumattomien putkien tuonnissa. (2) Väliaikaisten polkumyyntitoimenpiteiden käyttöönoton jälkeen komissio jatkoi polkumyyntiä, vahinkoa ja yhteisön etua koskevaa tutkimusta. Tutkimuksen lopulliset päätelmät esitetään neuvoston asetuksessa (EY) N:o 348/2000(4), jolla otetaan käyttöön lopulliset polkumyyntitullit tiettyjen Kroatiasta ja Ukrainasta peräisin olevien raudasta ja seostamattomasta teräksestä valmistettujen saumattomien putkien tuonnissa. (3) Tutkimuksessa vahvistettiin vahingollista polkumyyntiä Kroatiasta ja Ukrainasta peräisin olevassa tuonnissa koskevat alustavat päätelmät. (4) Väliaikaisten polkumyyntitoimenpiteiden käyttöönoton jälkeen kroatialainen vientiä harjoittava tuottaja sekä ukrainalaiset vientiä harjoittavat tuottajat yhdessä Ukrainan viranomaisten kanssa ovat tarjonneet hintasitoumukset perusasetuksen 8 artiklan 1 kohdan nojalla. (5) Näiden hintasitoumusten mukaisesti kyseiset vientiä harjoittavat tuottajat ovat sitoutuneet myymään riippumattomille asiakkailleen yhteisöön vietäväksi tietyn määrän tarkasteltavana olevaa tuotetta tarkistetuin hinnoin. Lisäksi ne ovat sitoutuneet varmistamaan, että niiden tuoteryhmäkohtaiset hinnat vastaavat yhteisössä käytössä olevia hintoja. (6) Sen varmistamiseksi, että tarkistetuin hinnoin tapahtuvan tuonnin määrä ei ylitä sitä määrää, jonka osalta kukin sitoumus on tarjottu, vapautus on mahdollista saada ainoastaan esittämällä yhteisön tulliviranomaisille voimassaoleva alkuperäinen tuotantotodistus, joka on annettu lopullisten polkumyyntitoimenpiteiden käyttöönotosta annetussa neuvoston asetuksessa esitettyjen ohjeiden mukaisesti. (7) Koska Ukraina ei ole markkinatalousmaa, sen vientiä harjoittavat tuottajat ovat tarjonneet yhteisen sitoumuksen, jonka tukena on Ukrainan viranomaisten antamat takeet riittävän valvonnan varmistamisesta erityisesti polkumyyntitullista vapautetun tuotemäärän osalta. (8) Tarkasteltuaan huolellisesti edellä mainittuja ehdotuksia komissio on vakuuttunut siitä, että jos sitoumukset hyväksytään, vahingon poistuminen voidaan varmistaa kahdella tavalla: ensiksi tiettyyn vuosittaiseen tuotemäärään sovellettavalla hintasitoumuksella ja toiseksi sen ylittävään määrään sovellettavalla arvon perusteella kannettavalla polkumyyntitullilla. (9) Koska vientiä harjoittavat tuottajat ja Ukrainan viranomaiset ovat lisäksi sitoutuneet toimittamaan komissiolle säännöllisesti yksityiskohtaisia myyntitietoja ja sitoutuneet siihen, etteivät ne tee yhteisössä olevien asiakkaidensa kanssa hyvityssopimuksia, on voitu päätellä, että komissio pystyy tehokkaasti valvomaan kyseisten sitoumusten asianmukaista noudattamista. (10) Edellä todettujen seikkojen perusteella katsotaan, että kroatialaisen vientiä harjoittavan tuottajan ja ukrainalaisten vientiä harjoittavien tuottajien tarjoamia sitoumuksia voidaan pitää hyväksyttävinä ja että tutkimus voidaan näin ollen päättää asianomaisten vientiä harjoittavien tuottajien osalta. (11) Mikäli sitoumusta rikotaan, sitoumus peruutetaan tai mikäli on syytä uskoa, että sitoumusta on rikottu, voidaan ottaa perusasetuksen 8 artiklan 9 ja 10 kohdan mukaisesti käyttöön lopullinen polkumyyntitulli, ON TEHNYT TÄMÄN PÄÄTÖKSEN: 1 artikla Hyväksytään sitoumukset, joita jäljempänä luetellut tuottajat ovat tarjonneet tiettyjen Kroatiasta ja Ukrainasta peräisin olevien raudasta tai seostamattomasta teräksestä valmistettujen saumattomien putkien tuontia koskevan polkumyynnin vastaisen menettelyn yhteydessä. >TAULUKON PAIKKA> 2 artikla Päätetään 1 artiklassa tarkoitettuun polkumyynnin vastaiseen menettelyyn liittyvä tutkimus kyseisessä artiklassa mainittujen yritysten osalta. Tehty Brysselissä 17 päivänä helmikuuta 2000. Komission puolesta Pascal LAMY Komission jäsen (1) EYVL L 56, 6.3.1996, s. 1. (2) EYVL L 128, 30.4.1998, s. 18. (3) EYVL L 218, 18.8.1999, s. 3. (4) EYVL L 45, 17.2.2000, s. 1.